Аԥсны Аҳәынҭқарра Ахада Рауль Ҳаџьымба ҳазҭагылоу аамҭазы аԥсыӡкра аҧҟарақәа рықәныҟәара ахылаԥшра арҕәҕәара иазкны аиԥылара мҩаԥигеит.
Апрокуратура хадеи Аҩныҵҟатәи аусқәа рминистрреи рнапы ианҵоуп мчыбжьык аҩныҵҟала иаҭаху агәаҭарақәа мҩаҧганы, урҭ реихшьалақәа рыла аҧҟара еилазго ашьаустә ҭакҧхықәра аҟынӡа ирыхәҭоу аҭакҧхықәра рыдҵара.
Ахада иаҵшьны иҳәеит аус зуа анормақәа еилаганы аҧсыӡкреи аҧсыӡ аус адулареи знапы алаку анаплакқәа рнапхгаҩцәа ирыхәҭоу аҭакҧхықәрақәа ишақәыршәатәу.
Мурман Соломко асоциалтә каҭақәа рыҟны ицәырҵыз амшынеиқәа абарзал (белуга) ду афотосахьа дахцәажәеит. Уи иҳәеит ари ахҭыс хышықәса раҧхьа ишыҟалаз, аспециалистцәа ражәақәа рыла машәырла иркыз акы шакәу. Аҧсыӡкҩцәа ашәиаҟ зларкуаз рыкаҭа амшынеиқәа иҭоу абарзал машәырла иҭашәеит ҳәа азгәеиҭеит Мурман Соломко.
Возврат к списку